પાટનગર અને આસપાસના વિસ્તારોમાં ચોર-તસ્કરોને છૂટો દોર મળ્યો હોય તેવી સ્થિતિ છે. પોલીસે રૂટિન પેટ્રોલિંગ અને ઓફિસ વર્કની સાથે સ્પેશિયલ ડ્રાઈવ પણ હાથ ધરવાની હોય છે. જો કે આ તમામ કામગીરીની વચ્ચે સૌથી વધારે પ્રાથમિકતા બંદોબસ્તની હોય છે. મહાનુભાવોના બંદોબસ્તાંથી નવરાશ મળે ત્યારે પોલીસ બાકીના કામ કરે છે. અનેક પોલીસ અધિકારીઓ ખાનગીમાં સ્વીકારે છે કે, બંદોબસ્તના બોજના કારણે પોલીસ સ્ટાફ તપાસ કે પેટ્રોલિંગની કામગીરી માટે પૂરતો સમય ફાળવી શકતો નથી. આમ, સફાઈ કામદારોની જેમ પોલીસની પહેલી પ્રાથમિકતા પણ મહાનુભાવો હોય છે.